טורקיז

טורקיז (Turquoise) הוא מינרל אשר צבעו אטום בין כחול לירוק (ראו טורקיז (צבע)).
נוסחתו היא Cu(Al.Fe3+)6(PO4)4(OH)8 . 4H2O
הטורקיז נחשב לאבן חן.

אבני הטורקיז מוכרות מימי קדם והן שובצו בפסלונים כבר בתקופת מצרים העתיקה. אנשי שבט הנאוואחו, מילידי אמריקה, ביטאו הערכה רבה לאבן זו, שסימלה עבורם אושר, בריאות ומזל, והם שיבצו אותה בתכשיטים רבים שיצרו.

הטורקיז יובא לאירופה בעיקר ממרכז אסיה, וכך קיבל את שמו הצרפתי "טורקיז", שמשמעו "טורקי".

בהשאלה משמש המושג "טורקיז" לשמו של צבע שגוונו כשל המינרל.

בארצות הברית, באוסטרליה ובתאילנד הטורקיז הוא אבן ההולדת התחליפית של החודשים נובמבר ודצמבר. כמו כן הטורקיז נחשבת לאבן המסמלת את מדינת ניו מקסיקו שבארצות הברית.

קיימת אמונה שלטורקיז יכולת להגן מפני "עין רעה". אמונה זו נפוצה בעיקר בקרב ארצות האסלאם וחלק מן היהודים.

מכון המקדש סובר שזו היא אבן הנופך שבאבני החושן.

גלריית תמונות

קישורים חיצוניים

 
 טורקיז באתר www.mindat.org

הערות שוליים

אבני חן
מינרלי נחושת
מינרלים
ניו מקסיקו: סמלים